text: চুনারুঘাটে দুর্যোগ প্রশমন দিবস ও সিপিপির ৫০ বছর পূর্তি উদযাপন
  সিলেটভিউ টুয়েন্টিফোর ডটকম, ১৩ অক্টোবর, ২০২১ ১৮:৫৪
  আন্তর্জাতিক দুর্যোগ প্রশমন দিবস এবং সিপিপির ৫০ বছর পূর্তি উদযাপন উপলক্ষে চুনারুঘাটে ভূমিকম্প ও অগ্নিকান্ড বিষয়ক মহড়া ও আলোচনা সভা অনুষ্ঠিত।
  "মুজিব বর্ষের প্রতিশ্রুতি জোরদার করি দুর্যোগ প্রস্তুতি" এই স্লোগানকে সামনে রেখে আজ বুধবার বেলা ১২টায় উপজেলা পরিষদ সভা কক্ষে আলোচনা সভার আয়োজন করা হয়। এতে প্রধান অতিথি ছিলেন-চুনারুঘাট উপজেলা পরিষদ চেয়ারম্যান আব্দুল কাদির লস্কর।
  উপজেলা নির্বাহী কর্মকর্তা সিদ্ধার্ধ ভৌমিকের সভাপতিত্বে ও উপজেলা প্রকল্প বাস্তবায়ন কর্মকর্তা প্লাবন পালের সঞ্চালনায় এতে বক্তব্য রাখেন-উপজেলা পরিষদ ভাইস চেয়ারম্যান আলহাজ্ব লুৎফর রহমান মহালদার, মহিলা ভাইস চেয়ারম্যান আবিদা খাতুন, উপজেলার সিনিয়র মৎস্য কর্মকর্তা মোঃ জাকির হোসেন, উপজেলা প্রকল্প বাস্তবায়নের উপ-সহকারী প্রকৌশলী মনির হোসেন জমদ্দার, উপজেলা মৎস্য অফিসের ক্ষেত্রসহকারী মোছাব্বির হোসেন।